pythainlp/thaigov-v2-corpus-22032023 huggingface dataset:
วันอาทิตย์ที่ 5 กันยายน 2564
นายกฯ ยินดีและขอบคุณทุกความมุ่งมั่น ของทีมนักกีฬาพาราลิมปิก โตเกียว 2020 และชื่นชมอีก 1 เหรียญทองแดง จากแบดมินตัน ในการแข่งขันวันสุดท้าย “Tokyo 2020 Paralympics”
นายกฯ ยินดีและขอบคุณทุกความมุ่งมั่น ของทีมนักกีฬาพาราลิมปิก โตเกียว 2020 และชื่นชมอีก 1 เหรียญทองแดง จากแบดมินตัน ในการแข่งขันวันสุดท้าย “Tokyo 2020 Paralympics”
วันนี้ (5 กันยายน 2564) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับทีมนักแบดมินตัน อำนวย เวชวิฐาน และ สุจิรัตน์ ปุกคำ เจ้าของเหรียญทองแดง จากประเภทหญิงคู่ WH โดยแม้แบดมินตัน เพิ่งจะถูกบรรจุเข้าไปในพาราลิมปิกปีนี้เป็นครั้งแรก แต่ทีมชาติไทยกลับสามารถทำผลงานได้อย่างยอดเยี่ยมและคว้าชัยชนะมาได้ถึง 2 เหรียญรางวัล
รวมทั้งได้ขอบคุณทัพนักกีฬาไทยทุกประเภทกีฬาที่ทุ่มเทเพื่อชื่อเสียงของประเทศตลอดการแข่งขัน ทำหน้าที่อย่างเต็มที่ ถึงเเม้จะต้องเผชิญกับสถานการณ์การแพร่ระบาดของโควิด-19 ทำให้มีความเสี่ยงทางด้านร่างกาย เเละมีความกดดันทางจิตใจ มากยิ่งขึ้น เเต่ทัพนักกีฬาก็สามารถร่วมกันเอาชนะ ฟันฝ่าอุปสรรค เเละสร้างผลงานที่ยอดเยี่ยมในฐานะ “ทีมชาติไทย” นำพารอยยิ้มแห่งความสุข มาสู่ประชาชนได้เหมือนเช่นเคย
ตลอดจน ขอบคุณทีมงาน ภาคเอกชน และหน่วยงานรัฐบาลที่เกี่ยวข้อง ผู้อยู่เบื้องหลังการให้ความสนับสนุน การฝึกซ้อมและความสำเร็จทุกคน และขอบคุณประชาชน ที่ร่วมกันส่งแรงเชียร์ให้แก่นักกีฬา ได้มีแรงกายและกำลังใจสู้ศึก ตลอดระยะเวลาที่ผ่านมา (24 สิงหาคม – 5 กันยายน 2564) ใน พาราลิมปิกเกมส์ โตเกียว 2020
โฆษกประจำสำนักนายกรัฐมนตรี กล่าวเพิ่มเติม ในมหกรรมกีฬาครั้งที่ 16 ณ กรุงโตเกียว ประเทศญี่ปุ่น นี้ ทัพนักกีฬาทีมชาติไทย สามารถคว้ามาได้ 5 เหรียญทอง 5 เหรียญเงิน และ 8 เหรียญทองแดง รวมทั้งสิ้น 18 เหรียญ อยู่ในอันดับที่ 25
วันจันทร์ที่ 20 ธันวาคม 2564
“สาธิต” หนุน วิสาหกิจชุมชน จ.ระยอง ปลูกกัญชาทางการแพทย์
รัฐมนตรีช่วยว่าการกระทรวงสาธารณสุข สนับสนุนวิสาหกิจชุมชนจังหวัดระยอง ปลูกกัญชาในโครงการปลูกกัญชาเพื่อประโยชน์ทางการแพทย์ เพิ่มโอกาสการเข้าถึงประโยชน์กัญชาในทางการแพทย์และสร้างรายได้ให้กับคนในชุมชน พร้อมเป็นแหล่งท่องเที่ยวและเรียนรู้แบบครบวงจร
วันนี้ (20 ธันวาคม 2564) ที่ สถานีอนามัยเฉลิมพระเกียรติ 60 พรรษาฯ บ้านน้ำใส อำเภอเขาชะเมา จังหวัดระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีเปิดป้ายและปลูกกัญชาต้นแรกในโครงการปลูกกัญชาเพื่อประโยชน์ทางการแพทย์ โดยมี นายชาญนะ เอี่ยมแสง ผู้ว่าราชการจังหวัดระยอง นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง และหัวหน้าส่วนราชการในพื้นที่ร่วมพิธี
ดร.สาธิต กล่าวว่า กระทรวงสาธารณสุขให้ความสำคัญและสนับสนุนการนำกัญชามาใช้ประโยชน์ทางการแพทย์อย่างถูกต้องตามกฎหมาย เพื่อให้ผู้ป่วยเข้าถึงกัญชาทางการแพทย์อย่างปลอดภัย มุ่งเน้นในการพัฒนาสู่นวัตกรรมการดูแลสุขภาพ สร้างมูลค่าเพิ่มให้ประเทศ รวมถึงส่งเสริมและพัฒนาศักยภาพวิสาหกิจชุมชนและกลุ่มผู้ปลูกกัญชาให้มีวัตถุดิบมาตรฐานเพื่อนำไปใช้ทางการแพทย์และการตลาด พร้อมถ่ายทอดองค์ความรู้สู่การใช้กัญชาทางการแพทย์แบบบูรณาการ โดยโครงการปลูกกัญชาเพื่อประโยชน์ทางการแพทย์ ในพื้นที่อำเภอเขาชะเมา จังหวัดระยอง เป็นความร่วมมือระหว่างสถานีอนามัยเฉลิมพระเกียรติ60 พรรษา นวมินทราชินี บ้านน้ำใส กับวิสาหกิจชุมชนที่นี่น้ำใส ปลูกกัญชาโดยใช้เมล็ดพันธุ์สายพันธุ์ไทยที่ได้รับการสนับสนุนจากกรมการแพทย์แผนไทยและการแพทย์ทางเลือก จำนวน120 เมล็ด ทำการปลูกจำนวน 2 รอบ/ปี รอบละ 50 ต้น ซึ่งการปลูกในวันนี้เป็นต้นกล้า 25 ต้นและปักชำ 25 ต้น บนพื้นที่ 48 ตารางเมตร
เมื่อต้นกัญชาได้ขนาดตามมาตรฐาน จะจัดส่งช่อดอกให้กับกรมการแพทย์แผนไทยและการแพทย์ทางเลือกนำไปแปรรูปเป็นผลิตภัณฑ์ยาจากกัญชาสำหรับให้บริการในคลินิกกัญชาทางการแพทย์แผนไทยทั่วประเทศ เพิ่มโอกาสการเข้าถึงกัญชาทางการแพทย์แผนไทยและการแพทย์พื้นบ้านไทย นอกจากนี้ บุคลากรแพทย์แผนไทย แพทย์แผนไทยประยุกต์ที่มีความรู้ ผ่านการฝึกอบรม ยังสามารถนำกัญชาไปแปรรูปวัตถุดิบ/เครื่องยาเบื้องต้นสำหรับใช้ปรุงยาเฉพาะราย ดูแลสุขภาพผู้ป่วยในชุมชน สำหรับส่วนอื่นๆ ของกัญชา เช่น ใบ ราก ลำต้น วิสาหกิจชุมชนสามารถนำไปต่อยอดทำผลิตภัณฑ์ อาทิ อาหาร เครื่องดื่ม เครื่องสำอาง สร้างรายได้ให้กับคนในชุมชน
“สถานที่แห่งนี้เป็นอีกหนึ่งต้นแบบในการดำเนินงานด้านกัญชาทางการแพทย์ และแหล่งเรียนรู้แบบครบวงจรที่ได้มาตรฐาน และเป็นแห่งแรกของอำเภอเขาชะเมาที่ดำเนินการได้อย่างถูกต้องตามกฎหมาย ซึ่งจะเป็นแนวทางให้กับหน่วยงานวิสาหกิจชุมชน ผู้ปลูกกัญชาอื่น ๆ ได้เข้ามาศึกษาต่อไป จะสนับสนุนให้จัดเป็นแหล่งท่องเที่ยวเชิงสุขภาพ เพื่อดึงนักท่องเที่ยวทั้งชาวไทยและชาวต่างชาติเข้ามาท่องเที่ยว เลือกซื้อผลิตภัณฑ์แปรรูปจากกัญชาและสมุนไพรไทย เพื่อสร้างงาน สร้างรายได้ ฟื้นฟูเศรษฐกิจประเทศ”ดร.สาธิตกล่าว
ทั้งนี้ จังหวัดระยอง มีหน่วยงานที่เข้าร่วมโครงการแล้ว2 แห่ง ได้แก่ โรงพยาบาลส่งเสริมสุขภาพตำบลกร่ำ ร่วมกับ วิสาหกิจชุมชนพัฒนาสมุนไพรครบวงจรอำเภอแกลง และสถานีอนามัยเฉลิมพระเกียรติ 60 พรรษานวมินทราชินี บ้านน้ำใส ร่วมกับวิสาหกิจชุมชนที่นี่น้ำใส และยังมีหน่วยงานที่อยู่ระหว่างดำเนินการขออนุญาตอีก2 แห่งได้แก่ โรงพยาบาลส่งเสริมสุขภาพตำบลคลองปูน ร่วมกับ วิสาหกิจชุมชนกลุ่มคลองปูนรักษ์สมุนไพร และโรงพยาบาลส่งเสริมสุขภาพตำบลปากน้ำกระแส ร่วมกับวิสาหกิจชุมชนกลุ่มปลูกพืชสมุนไพรบ้านนาซา นอกจากนี้ มีวิสาหกิจชุมชน ที่สนใจสมัครเข้าร่วมโครงการและอยู่ระหว่างดำเนินการอีกจำนวน 6 แห่ง
*********************************** 20 ธันวาคม 2564
วันพฤหัสบดีที่ 13 มกราคม 2565
ฉีดวัคซีนโควิด "นักเรียน" คืบหน้ากว่า 83% เตรียมแผนฉีดวัคซีน "เด็กเล็ก" 5.2 ล้านคน เร่งสำรวจความยินยอมผู้ปกครองเดือนม.ค.นี้
.....
ปัจจุบันภาพรวมของนักเรียนช่วงอายุ 12 ปีขึ้นไป ที่ได้รับวัคซีนโควิด-19 ทั่วประเทศ (ข้อมูล ณ วันที่ 11 ม.ค. 65) พบว่า มีจำนวนนักเรียนผู้ประสงค์ฉีด 4,317,337 คน จากจำนวนนักเรียนทั้งหมด 5,148,710 คน (83.85%)
.
แบ่งเป็นนักเรียนที่ได้รับการฉีดวัคซีนโควิดเข็ม 1 จำนวน 4,102,827 คน (95.03%) และเข็ม 2 จำนวน 3,040,726 คน (70.43%)
.
ล่าสุด รัฐบาลมีแผนการจัดสรรวัคซีนสำหรับเด็กอายุ 5 - 11 ปี ขณะนี้อยู่ระหว่างสำรวจตัวเลข และความยินยอมของผู้ปกครองในระบบของกระทรวงศึกษาธิการ รวมทั้งกระทรวงอื่น ๆ มีจำนวนนักเรียนราว 5.2 ล้านคน
.
คาดว่าจะเปิดลงทะเบียน แจ้งความประสงค์รับวัคซีนช่วงสัปดาห์สุดท้ายของเดือนม.ค. โดยรูปแบบการฉีดนั้น ใช้แนวทางเดิมที่ฉีดให้กับเด็กอายุ 12 - 18 ปี
.
เพื่อรองรับกับการระบาดของ “โอมิครอน” และนักเรียนที่ได้รับวัคซีนครบโดสแล้วสามารถกลับเข้ามาเรียนที่โรงเรียนได้โดยเร็วที่สุด
.
อ่านเพิ่มเติม คลิกhttps://www.thaigov.go.th/news/contents/details/50445
#ไทยคู่ฟ้า#ร่วมต้านโควิด19
-------------------
วันพุธที่ 6 กรกฎาคม 2565
สธ.เชิดชูเกียรติพยาบาลผู้ได้รับรางวัลศรีสังวาลย์ ปี 2562 - 2563
กระทรวงสาธารณสุข จัดประชุมวิชาการ รางวัลศรีสังวาลย์ เชิดชูเกียรติพยาบาลผู้ได้รับรางวัล ปี พ.ศ. 2562 และ พ.ศ. 2563 ใน 3 สาขา ที่มุ่งเน้นพัฒนางานพยาบาล งานวิจัยและนวัตกรรมทางการพยาบาล
วันนี้ (6 กรกฎาคม 2565) ที่ โรงแรมเบอร์เคลีย์ โฮเต็ล ประตูน้ำ กรุงเทพมหานคร ดร.สาธิต ปิตุเตชะรัฐมนตรีช่วยว่าการกระทรวงสาธารณสุข พร้อมด้วย รองศาสตราจารย์ ดร.สุจิตรา เหลืองอมรเลิศ นายกสภาการพยาบาลและ อาจารย์ศิริมา ลีละวงศ์ ผู้อำนวยการกองการพยาบาล เลขานุการและคณะกรรมการรางวัลศรีสังวาลย์เปิดประชุมเชิงปฏิบัติการรางวัลศรีสังวาลย์ “ผลงานดี วิชาการเด่น สมคุณค่า พยาบาลไทย ครั้งที่ 4 : วิจัยและนวัตกรรมทางการพยาบาล (Nursing Research and Innovation)” เพื่อเชิดชูเกียรติพยาบาลผู้ได้รับรางวัลศรีสังวาลย์ และแลกเปลี่ยนแลกเรียนรู้ในการพัฒนางานการพยาบาลที่เกี่ยวข้องกับการวิจัยทางการพยาบาล และการคิดค้นสิ่งใหม่ๆ ทั้งในโรงพยาบาล สถาบัน และชุมชน โดยมีพยาบาลทั้งภาครัฐและภาคเอกชน ร่วมประชุมกว่า 400 คน
ดร.สาธิต กล่าวว่า "รางวัลศรีสังวาลย์" เป็นรางวัลเชิดชูเกียรติพยาบาลผู้มีผลงานดีเด่นระดับประเทศ ที่กระทรวงสาธารณสุข ร่วมกับสภาการพยาบาล จัดขึ้นเพื่อมอบให้แก่พยาบาลที่ยึดมั่นตามแนวทางการพัฒนางานการพยาบาลให้เป็นที่ประจักษ์ ใน 3 สาขา ได้แก่ สาขาผู้นำการพยาบาลระดับนโยบาย สาขาการพยาบาลในสถานพยาบาล และสาขาการพยาบาลในชุมชน โดยได้รับพระราชทานพระบรมราชานุญาตให้เชิญพระนามาภิไธย “ศรีสังวาลย์” เป็นชื่อรางวัล และให้เชิญพระอักษรพระนามาภิไธย “ส.ว.” ประดิษฐานบนโล่รางวัล เพื่อน้อมรำลึกถึงพระมหากรุณาธิคุณของสมเด็จพระศรีนครินทราบรมราชชนนีที่มีต่อวิชาชีพการพยาบาลและการผดุงครรภ์มาโดยตลอดพระชนม์ชีพ
ดร.สาธิตกล่าวว่า พยาบาลเป็นวิชาชีพที่ได้รับการยอมรับจากสังคม เนื่องจากเป็นผู้ที่ดูแลสุขภาพประชาชนอย่างใกล้ชิดมากที่สุด โดยเฉพาะในช่วงสถานการณ์โควิด 19 พยาบาลได้ทำหน้าที่ดูแลประชาชนจนเป็นที่ประจักษ์ ส่งผลให้ทั้งชาวไทยและคนทั่วโลกเกิดความเชื่อมั่นในบุคลากรทางการแพทย์ สะท้อนถึงความพร้อมของระบบสาธารณสุขไทย ดังนั้น ขอให้ผู้ที่ประกอบวิชาชีพพยาบาลจงภาคภูมิใจในวิชาชีพ พร้อมกับให้พัฒนาศักยภาพที่มีอย่างต่อเนื่องให้ทันต่อสถานการณ์การเปลี่ยนแปลง ทั้งด้านนวัตกรรมการพยาบาล งานบริการพยาบาลที่มีคุณภาพ มาตรฐาน มีจิตบริการในการปฏิบัติหน้าที่ เพื่อให้ประชาชนมีคุณภาพชีวิตที่ดี
ทั้งนี้ การประชุมวิชาการฯ จัดขึ้นระหว่างวันที่ 6-8 กรกฎาคม 2565 ประกอบด้วยกิจกรรมการบรรยายวิชาการ อภิปราย นำเสนอผลงานวิชาการพยาบาลที่เกี่ยวข้องกับการวิจัยและนวัตกรรมทางการพยาบาล (Nursing Research and Innovation) พร้อมทั้งแสดงความยินดีแก่พยาบาลดีเด่นผู้ได้รับรางวัล “ศรีสังวาลย์” ในปี พ.ศ. 2562 จำนวน 4 ท่าน ได้แก่ ศาสตราจารย์ (เชี่ยวชาญพิเศษ) ดร.วิภาดา คุณาวิกติกุล สาขาผู้นำการพยาบาลระดับนโยบาย, นางสาวจงกลณี จันทรศิริ สาขาการพยาบาลในสถานบริการ, นางกรรณิกา ปัญญาอมรวัฒน์และ รองศาสตราจารย์ ดร.ขนิษฐา นันทบุตร สาขาการพยาบาลในชุมชน และ ผู้ที่ได้รับรางวัล ในปี พ.ศ. 2563 จำนวน 2 ท่าน ได้แก่ นางกฤษดา แสวงดี สาขาผู้นำการพยาบาลระดับนโยบาย และนางสาวเอื้อมพร กาญจนรังสิชัย สาขาการพยาบาลในสถานบริการ
************************************* 6 กรกฎาคม 2565
วันพฤหัสบดีที่ 25 พฤศจิกายน 2564
โฆษกรัฐบาล ขอบคุณผู้ประกอบกิจการขนส่ง เข้าใจและตอบรับความพยายามแก้ปัญหาของ “นายก” ปรับสูตรไบโอดีเซลเหลือเพียง B7 คุมค่าการตลาด 1.40 บาท/ลิตร มีผลตั้งแต่ 1 ธ.ค.64 – 31 มี.ค.65
โฆษกรัฐบาล ขอบคุณผู้ประกอบกิจการขนส่ง เข้าใจและตอบรับความพยายามแก้ปัญหาของ “นายก” ปรับสูตรไบโอดีเซลเหลือเพียง B7 คุมค่าการตลาด 1.40 บาท/ลิตร มีผลตั้งแต่ 1 ธ.ค.64 – 31 มี.ค.65 กองทุนน้ำมันยังคงตรึงราคาขายดีเซลไม่เกิน 30 บาทต่อลิตรคาดเดือนหน้าเหลือ 28
(25 พ.ย. 64) นายธนกร วังบุญคงชนะ โฆษกประจำสำนักนายกรัฐมนตรีขอบคุณนายอภิชาติ ไพรรุ่งเรือง ประธานสหพันธ์การขนส่งทางบกแห่งประเทศไทยและผู้ประกอบการขนส่ง ที่ตอบรับความพยายามและพอใจการแก้ปัญหาของรัฐบาลตามมติ กบง. ล่าสุด ถือเป็นความร่วมมือระหว่างภาครัฐและผู้ประกอบการ ในการแก้ไขปัญหา ด้วยการพูดคุยและเข้าใจซึ่งกันและกัน เพื่อก้าวข้ามสถานการณ์ยากลำบากนี้ไปด้วยกัน ทั้งนี้นายกรัฐมนตรี ให้ความสำคัญดูแลผู้ประกอบการทุกกลุ่ม เพื่อบรรเทาผลกระทบจากการแพร่ระบาดโควิด-19 สถานการณ์น้ำท่วม รวมทั้งราคาพลังงานโลกที่ปรับตัวสูงและยังมีแนวโน้มไม่แน่นอน ทั้งนี้ การประชุมคณะกรรมการบริหารนโยบายพลังงาน (กบง.) เมื่อวันที่ 24 พฤศจิกายน เห็นชอบมาตรการบรรเทาผลกระทบของน้ำมันดีเซลหมุนเร็วที่ปรับตัวสูงขึ้น เพิ่มเติม โดยมีแนวทางดำเนินการในช่วงเดือนธันวาคม 2564 – มีนาคม 2565 ดังนี้
1. ปรับลดสัดส่วนผสมไบโอดีเซลในน้ำมันดีเซลหมุนเร็วจากเดิมมีการผสมอยู่ 3 สัดส่วน คือ ร้อยละ 7 (บี7)
ร้อยละ 10 (บี10) และร้อยละ 20 (บี20) ให้มีสัดส่วนผสมเดียว คือ ร้อยละ 7 (บี7)
2. ขอความร่วมมือให้ผู้ค้าน้ำมันคงค่าการตลาดกลุ่มน้ำมันดีเซลหมุนเร็ว ไม่เกิน 1.40 บาทต่อลิตร
3. ให้กองทุนน้ำมันฯ ชดเชยราคาน้ำมันดีเซลหมุนเร็ว ให้สอดคล้องกับมาตรการบรรเทาผลกระทบฯ โดยยังคอยดูแลราคาขายปลีกกลุ่มน้ำมันดีเซลหมุนเร็วให้ไม่เกิน 30 บาทต่อลิตร
นายธนกร กล่าวว่า การปรับสูตรน้ำมันในครั้งนี้ รวมทั้งขอความร่วมมือผู้ค้าลดค่าการตลาดดีเซล 1.40 บาท/ลิตร คาดว่าราคาน้ำมันดีเซลจะอยู่ที่ประมาณ 28 บาทต่อลิตร ในช่วง 4 เดือนข้างหน้านี้ และยังช่วยลดภาระกองทุนน้ำมันฯ จาก 4,000 ล้านบาท/เดือน เหลือ 3,886 ล้านบาท/เดือน ประหยัดเงินกองทุนได้ 106 ล้านบาทต่อเดือนด้วย มาตรการดังกล่าวเป็นความพยายามของรัฐบาลในการช่วยเหลือผู้ประกอบให้ยังคงดำเนินธุรกิจต่อไป และใช้เงินกองทุนน้ำมันอย่างคุ้มค่าและเป็นประโยชน์ต่อประชาชนผู้บริโภคโดยตรง ตามข้อสั่งการของนายกรัฐมนตรี ที่ต้องการบรรเทาความเดือดร้อนของประชาชน ซึ่งหลังจากนี้ หน่วยงานที่เกี่ยวข้องยังคงติดตามราคาน้ำมันตลาดโลกอย่างใกล้ชิด รวมทั้งหาจะแนวทางเพิ่มเติมเพื่อลดผลกระทบต่อการดำรงชีพและค่าครองชีพประชาชนต่อไป
.....................
วันจันทร์ที่ 1 สิงหาคม 2565
ครม. อนุมัติงบ 10,974 ลบ. สร้างสวนสัตว์แห่งใหม่ (คลองหก) จ.ปทุมธานี คาดเปิดบริการระยะแรกได้ในปี 69
.....
ที่ประชุม ครม. (26 ก.ค. 65) อนุมัติโครงการลงทุนก่อสร้างสวนสัตว์แห่งใหม่ (คลองหก) จ.ปทุมธานี กรอบวงเงิน 10,974.65 ล้านบาท มีระยะเวลาดำเนินโครงการ 5 ปี พ.ศ. 2566 - 2570 และเป็นวงเงินเบิกจ่ายในปีงบประมาณ 2566 จำนวน 1,109.07 ล้านบาท
.
สำหรับสวนสัตว์แห่งใหม่จะตั้งอยู่บนที่ดินพระราชทานจำนวน 300 ไร่ แบ่งการใช้ประโยชน์พื้นที่ออกเป็น 1.พื้นที่จัดแสดงสัตว์และนิทรรศการ 171 ไร่ 2.พื้นที่ป้องกันน้ำท่วมและถนน 42 ไร่ 3.พื้นที่ส่วนบริหารและวิจัย 33 ไร่ 4.พื้นที่สวนเฉลิมพระเกียรติ 21 ไร่ 5.พื้นที่ส่วนกลางและเชิงพาณิชย์ 18 ไร่ 6.ที่จอดรถ 15 ไร่
.
เมื่อก่อสร้างเสร็จแล้วจะกลายเป็นสวนสัตว์ที่ทันสมัยระดับนานาชาติ เป็นแหล่งเรียนรู้ทางธรรมชาติ ชีวิตสัตว์ป่า การอนุรักษ์ ศึกษาวิจัย และเพาะขยายพันธุ์สัตว์ป่าคืนสู่ธรรมชาติ และยังเป็นแหล่งนันทนาการรองรับการท่องเที่ยวเชิงอนุรักษ์ คาดว่าจะสามารถเปิดให้บริการระยะแรกในปี 2569 และเปิดบริการเต็มรูปแบบได้ตั้งแต่ปี 2571 เป็นต้นไป
#ไทยคู่ฟ้า#ร่วมต้านโควิด19
-------------------
วันพุธที่ 17 สิงหาคม 2565
​นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายอูชิซเว เอกอัครราชทูตสาธารณรัฐแห่งสหภาพเมียนมาประจำประเทศไทยเข้าพบ
ร่วมหารือการพัฒนาความร่วมมือด้านคมนาคมขนส่ง เชื่อมโยงการเดินทาง เพิ่มมูลค่าการค้าชายแดนระหว่างสองประเทศ
นายศักดิ์สยาม ชิดชอบ รัฐมนตรีว่าการกระทรวงคมนาคม ให้ นายอูชิซเว (H.E. Mr. U Chit Swe) เอกอัครราชทูตสาธารณรัฐแห่งสหภาพเมียนมาประจำประเทศไทยเข้าพบ เพื่อเข้าเยี่ยมคารวะในโอกาสเข้ารับตำแหน่งเอกอัครราชทูตสาธารณรัฐแห่งสหภาพเมียนมาประจำประเทศไทย และหารือเกี่ยวกับการพัฒนาความร่วมมือด้านคมนาคมขนส่งระหว่างประเทศไทยกับสหภาพเมียนมา โดยมี นายชยธรรม์ พรหมศร ปลัดกระทรวงคมนาคม นายจิรุตม์ วิศาลจิตร อธิบดีกรมการขนส่งทางบก และนายมนตรี เดชาสกุลสม รองอธิบดีกรมทางหลวง และหน่วยงานที่เกี่ยวข้องเข้าร่วมหารือ ในวันที่ 17 สิงหาคม 2565 ณ ห้องประชุม 204 ชั้น 2 อาคารรัฐสภา
นายศักดิ์สยาม ชิดชอบ ได้กล่าวถึงการพัฒนาด้านโครงสร้างพื้นฐานของไทยตามนโยบายของพลเอก ประยุทธ์ จันทร์โอชา นายกรัฐมนตรี ที่มุ่งการพัฒนาโครงสร้างพื้นฐานและให้บริการคมนาคมขนส่ง ซึ่งมีส่วนสำคัญในการขับเคลื่อนการพัฒนาเศรษฐกิจ สังคม ยกระดับคุณภาพชีวิตของประชาชน เพิ่มขีดความสามารถในการแข่งขันของประเทศ และการเชื่อมต่อเส้นทางคมนาคมกับประเทศเพื่อนบ้าน โดยกระทรวงคมนาคมได้รับนโยบายดังกล่าวมาขับเคลื่อนการพัฒนาโครงสร้างพื้นฐานในทุกมิติ เพื่อสนับสนุนให้เกิดการขนส่งอย่างมีประสิทธิภาพ คุ้มค่า และปลอดภัย เชื่อมโยงอย่างไร้รอยต่อทั้งภายในประเทศและระหว่างประเทศ สำหรับความร่วมมือด้านการคมนาคมระหว่างประเทศไทยและสหภาพเมียนมาได้ดำเนินมาอย่างต่อเนื่องและยาวนาน  ในการส่งเสริมด้านการค้าการลงทุนผ่านความร่วมมือด้านการคมนาคมขนส่งและระบบโลจิสติกส์ระหว่างสองประเทศและภูมิภาคอาเซียน โดยการประชุมในครั้งนี้ได้ร่วมหารือในประเด็นด้านความร่วมมือระหว่างกันทุกมิติครอบคลุม ทางบก ทางน้ำ ทางราง และทางอากาศ ได้แก่ การดำเนินการตามบันทึกความเข้าใจในการเริ่มใช้ความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง (Initial Implementation of Cross-Border Transport Facilitation Agreement: IICBTA) ในการขนส่งสินค้าและผู้โดยสารระหว่างไทย - เมียนมา การพัฒนาเส้นทางท่าเรือและเส้นทางรถไฟ การพัฒนาความเชื่อมโยงด้านการบินระหว่างกัน ซึ่งจะเป็นประโยชน์ต่อการพัฒนาทางเศรษฐกิจ สังคม และประชาชนของทั้งสองประเทศ
ในการนี้ รัฐมนตรีว่าการกระทรวงคมนาคม ได้ร่วมแสดงความยินดีกับเอกอัครราชทูตสาธารณรัฐแห่งสหภาพเมียนมาประจำประเทศไทยในโอกาสเข้ารับตำแหน่งอย่างเป็นทางการ พร้อมมีมติในการจัดตั้งคณะทำงานร่วมกันระหว่าง 2 ฝ่ายเพื่อเดินหน้าผลักดันความร่วมมือกับสหภาพเมียนมาในมิติด้านการคมนาคมขนส่งการค้าการลงทุน และการสัญจรระหว่างกันให้สะดวก รวดเร็ว ปลอดภัย เพื่อส่งเสริมความสัมพันธ์ของทั้งสองประเทศให้แน่นแฟ้นยิ่งขึ้นต่อไป
วันศุกร์ที่ 10 ธันวาคม 2564
โฆษกรัฐบาล เผย นายกฯ สั่งคุมเข้มขนส่งสาธารณะเข้มงวด 10 มาตรการ
โฆษกรัฐบาล เผย นายกฯ สั่งคุมเข้มขนส่งสาธารณะเข้มงวด 10 มาตรการ เพื่อประชาชนเดินทางกลับภูมิลำเนา ท่องเที่ยวปีใหม่ปลอดภัยโควิด
วันนี้ 10 ธ.ค. 64 นายธนกร  วังบุญคงชนะ โฆษกประจำสำนักนายกรัฐมนตรี เปิดเผยว่า พลเอกประยุทธ์  จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้มีการคุมเข้มการเดินทางของรถขนส่งสาธารณะทุกประเภทให้เป็นไปตามมาตรการควบคุมการแพร่ระบาดของโควิด-19 เพื่อรองรับการเดินทางของประชาชนในช่วงเทศกาลปีใหม่ 2565 และสอดรับกับนโยบายเปิดประเทศ โดยกรมการขนส่งทางบกได้ปรับปรุงมาตรการปฏิบัติเพื่อควบคุมการแพร่ระบาดโควิด-19 จำนวน 10 ข้อ โดยขอให้ผู้ประกอบการขนส่งปฏิบัติตามอย่างเคร่งครัด ดังนี้
1. คัดกรองผู้โดยสารและตรวจวัดอุณหภูมิก่อนการให้บริการ ต้องไม่เกิน 37.5 องศาเซลเซียส
2. กำกับ ดูแล ให้พนักงานขับรถหรือผู้ให้บริการ และผู้โดยสาร สวมหน้ากากอนามัยหรือหน้ากากผ้าตลอดการเดินทาง
3. ทำความสะอาดพื้นผิวสัมผัสภายในรถด้วยแอลกอฮอล์หรือน้ำยาฆ่าเชื้อทั้งก่อนและหลังการให้บริการ ทุก 2 ชั่วโมง
4. จัดให้มีจุดบริการล้างมือด้วยสบู่ หรือแอลกอฮอล์เจล หรือน้ำยาฆ่าเชื้อ สำหรับพนักงานขับรถและผู้โดยสารล้างมือก่อนขึ้นรถ
5. งดให้บริการอาหารบนรถในระหว่างการเดินทาง (เว้นแต่กรณีที่มีเหตุจำเป็น)
6. จำหน่ายตั๋วโดยสารล่วงหน้า ผ่านทางโทรศัพท์ เว็บไซต์ แอพพลิเคชั่น เพื่อความสะดวก หรือจัดคิวการเข้าซื้อตั๋วให้เป็นไปตามมาตรการเว้นระยะห่างทางสังคม
7. จัดเก็บข้อมูลของผู้โดยสาร โดยให้ลงทะเบียน “ไทยชนะ” หรือแพลตฟอร์ม “THAI SAVE THAI (TST)” ก่อนการเดินทาง
8. หยุดหรือจอดรถให้ผู้โดยสารลงจากรถในสถานที่หยุดหรือจอดตามที่กำหนดไว้
9. จัดให้มีการระบายอากาศภายในรถโดยสารปรับอากาศทุก 2 ชม.
10. สำหรับรถจักรยานยนต์ (จยย.) สาธารณะ ควรทำความสะอาดแฮนด์รถ  เบาะนั่ง และหมวกกันน็อกสำหรับผู้โดยสารด้วยแอลกอฮอล์ หรือน้ำยาฆ่าเชื้อ สำหรับประชาชนที่ใช้บริการ และควรงดการพูดคุยในระหว่างใช้บริการเพื่อลดความเสี่ยงการแพร่กระจายของเชื้อโรค
โฆษกประจำสำนักนายกรัฐมนตรี กล่าวเพิ่มเติมว่า ในช่วงปีใหม่นี้คาดว่าประชาชนจะมีการวางแผนเดินทางท่องเที่ยวและกลับภูมิลำเนาเป็นจำนวนมาก ขอให้ทุกคนป้องกันตนเองแบบสูงสุดครอบจักรวาล เป็นสิ่งสำคัญในการควบคุมการแพร่ระบาดโควิด-19 ทุกสายพันธุ์ได้
ในส่วนของผู้ประกอบการขนส่งสาธารณะขอให้ปฏิบัติและควบคุม กำกับ ดูแลการให้บริการให้เป็นไปตามมาตรการป้องกันโรคตามที่จังหวัดหรือคณะกรรมการโรคติดต่อจังหวัดแต่ละจังหวัดกำหนดอย่างเคร่งครัด เพื่อควบคุมการแพร่ระบาดโควิด-19
"จากสถานการณ์ยอดผู้ติดเชื้อโควิด-19 ของไทยอยู่ในระดับลดลง ประชาชนได้รับวัคซีนทำให้มั่นใจกลับมาใช้ชีวิตปกติมากขึ้น ทั้งทำงานและท่องเที่ยวโดยเฉพาะในช่วงเทศกาลปีใหม่มีการวางแผนเดินทางกลับภูมิลำเนา  นายกรัฐมนตรี มีความห่วงใยพี่น้องประชาชนในการใช้รถ ใช้ถนน โดยเฉพาะการเดินทางโดยรถขนส่งสาธารณะ กำชับให้หน่วยงานที่เกี่ยวข้องเข้มงวดในมาตรการต่างๆ เพื่อควบคุมการแพร่ระบาดโควิด-19 อยากเห็นคนไทยมีความสุขในช่วงเทศกาลส่งท้ายปีเก่าต้อนรับปีใหม่ เดินทางด้วยความมั่นใจและปลอดภัย โดยรัฐบาลจะทำทุกอย่างเต็มที่ในการบริหารจัดการสถานการณ์โควิด-19 เพื่อไม่ต้องกลับมาใช้มาตรการล็อกดาวน์อีก" นายธนกร กล่าว
วันศุกร์ที่ 9 กรกฎาคม 2564
บอร์ด บวท. แต่งตั้ง รักษาการกรรมการผู้อำนวยการใหญ่
...
คณะกรรมการ บริษัท วิทยุการบินแห่งประเทศไทย จำกัด (บวท.) มีมติจากการประชุมคณะกรรมการฯ ครั้งที่ 8/2564 (654) เมื่อวันที่ 30 มิถุนายน 2564 แต่งตั้ง นายทินกร ชูวงศ์ รองกรรมการผู้อำนวยการใหญ่ ด้านปฏิบัติการ ทำหน้าที่รักษาการกรรมการผู้อำนวยการใหญ่ บริษัท วิทยุการบินแห่งประเทศไทย จำกัด (กอญ.บวท.) โดยมีผลตั้งแต่วันที่ 7 กรกฎาคม 2564 ไปจนกว่ากระบวนการสรรหา กอญ. บวท. ซึ่งอยู่ระหว่างดำเนินการจะแล้วเสร็จ เนื่องจาก นายสมนึก รงค์ทอง กรรมการผู้อำนวยการใหญ่ จะครบกำหนดวาระการดำรงตำแหน่ง ในวันที่ 6 กรกฎาคม 2564 ทั้งนี้ นายทินกร ชูวงศ์ มีความเชี่ยวชาญในสายงานบริหารจราจรทางอากาศ
วันอังคารที่ 23 สิงหาคม 2565
สุริยะ กำชับ กรมโรงงานฯ เป็นพี่เลี้ยง ดูแลการถ่ายโอนภารกิจกำกับโรงงาน จำพวก 1 และ 2 ให้ อปท.
สุริยะ กำชับ กรมโรงงานฯ เป็นพี่เลี้ยง ดูแลการถ่ายโอนภารกิจกำกับโรงงาน จำพวก 1 และ 2 ให้ อปท.
สุริยะ กำชับ กรมโรงงานอุตสาหกรรม (กรอ.) ให้ดูแลการถ่ายโอนภารกิจกำกับโรงงานจำพวกที่ 1 และจำพวกที่ 2 ให้ อปท. จนกว่าบุคลากร อปท. จะสามารถดูแล 1,860 โรงงาน ที่ได้รับการถ่ายโอนได้อย่างถูกต้อง และมีประสิทธิภาพ ตามที่กฎหมายกำหนด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรม (อก.) รับนโยบายรัฐบาล ในการถ่ายโอนภารกิจกำกับดูแลโรงงานจำพวกที่ 1 และจำพวกที่ 2 ให้แก่องค์กรปกครองส่วนท้องถิ่น (อปท.) ได้แก่ กรุงเทพมหานคร (กทม.) เทศบาล และเมืองพัทยา ซึ่งปัจจุบันถ่ายโอนภารกิจให้ อปท. เรียบร้อยแล้ว จำนวน 1,860 โรงงาน เพื่อให้ อปท. มีบทบาทอำนาจในการควบคุมดูแลกิจการโรงงานในพื้นที่ตามกฎหมายว่าด้วยโรงงาน ตั้งแต่ปี พ.ศ. 2552 ตามประกาศคณะกรรมการการกระจายอำนาจให้แก่ อปท. โดยแต่งตั้งให้ข้าราชการส่วนท้องถิ่นของ อปท. เป็นพนักงานเจ้าหน้าที่ตามกฎหมายว่าด้วยโรงงาน จึงกำชับกรมโรงงานอุตสาหกรรม (กรอ.) และสำนักงานอุตสาหกรรมจังหวัดทั่วประเทศ เป็นพี่เลี้ยง โดยการสนับสนุนให้คำปรึกษาแนะนำแก่พนักงานเจ้าหน้าที่ของ อปท. ให้ปฏิบัติภารกิจตามกฎหมายว่าด้วยโรงงานได้อย่างถูกต้อง เป็นไปด้วยความเรียบร้อย สอดคล้องกับแนวทางการปฏิบัติงาน และเกิดประสิทธิผลสูงสุด
นายวันชัย พนมชัย อธิบดีกรมโรงงานอุตสาหกรรม กล่าวเพิ่มเติมว่า กรอ. เดินหน้าสนับสนุนแนะนำและให้คำปรึกษาแก่ อปท. ในการควบคุมดูแลโรงงานจำพวกที่ 1 และ จำพวกที่ 2 โดยได้ถ่ายโอนภารกิจการกำกับดูแล ให้แก่ กทม. เทศบาล และเมืองพัทยา ไปแล้วทั้งสิ้น 1,860 โรงงาน โดยในส่วนของ กทม. 660 โรงงาน เทศบาลและเมืองพัทยา 1,200 โรงงาน ที่ผ่านมา กรอ. ได้ให้การสนับสนุน แนะนำและให้คำปรึกษาทางเทคนิควิชาการ และดำเนินการฝึกอบรมแก่พนักงานเจ้าหน้าที่ กทม. เทศบาล และเมืองพัทยา ในการปฏิบัติภารกิจตามกฎหมายว่าด้วยโรงงานอย่างต่อเนื่อง โดยในปีนี้ กรอ. ได้จัดโครงการฝึกอบรมเชิงปฏิบัติการ “การใช้งานระบบสารสนเทศ เพื่อออกใบรับแจ้งการประกอบกิจการโรงงานจำพวกที่ 2 สำหรับข้าราชการ กทม.” เพื่อให้ข้าราชการ กทม. มีความเข้าใจ สามารถใช้งานระบบสารสนเทศในการรับฟังความคิดเห็นของประชาชน รับแจ้งการประกอบกิจการโรงงานจำพวกที่ 2 และการติดตามชำระค่าธรรมเนียมรายปีได้อย่างถูกต้อง เป็นการเพิ่มพูนความรู้ให้กับเจ้าหน้าที่ผู้ปฏิบัติงานรายเดิม และเตรียมความพร้อมให้กับเจ้าหน้าที่ผู้ปฏิบัติงานรายใหม่
“กรอ. ยืนยัน พร้อมเป็นพี่เลี้ยงให้แก่ อปท. ที่มีการถ่ายโอนภารกิจทั่วประเทศ เพื่อให้การกำกับดูแลโรงงานจำพวกที่ 1 และจำพวกที่ 2 สามารถปฏิบัติตามกฎหมายได้อย่างมีประสิทธิภาพ และได้เตรียมความพร้อมจัดการฝึกอบรมเพิ่มเติมในปีต่อไปอีกด้วย” อธิบดีกรมโรงงานฯ กล่าวปิดท้าย
fact sheet :
โรงงานจำพวกที่ 1 คือ โรงงานที่สามารถประกอบกิจการโรงงานได้ทันที
โรงงานจำพวกที่ 2 คือ โรงงานที่ใช้เครื่องจักรตั้งแต่ 50 แรงม้าแต่ไม่เกิน 75 แรงม้า หรือมีคนงานตั้งแต่ 50 คนขึ้นไป แต่ไม่เกิน 75 คน
โรงงานจำพวกที่ 3 คือ โรงงานที่ใช้เครื่องจักรเกิน 75 แรงม้า หรือคนงานเกิน 75 คน
วันอังคารที่ 14 มิถุนายน 2565
PM to visit Sakon Nakhon province on June 15
PM to visit Sakon Nakhon province on June 15
June 14, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled for a field visit to Sakon Nakhon province on June 15, 2022.
In the morning, the Prime Minister will visit Phra Ajarn Fan Arjaro Hospital in Panna Nikhom district to follow up on the implementation of “Thai People Map and Analytics Platform (TPMAP)”, a data analytics tool aiming at precision poverty alleviation and improving quality of life for Thai citizens, and hand over renovated houses to representatives of target households under TPMAP. He will also follow up on the implementation progress to promote Thailand as “herbal hub”, before traveling to Puparn Royal Development Study Centre in Muang district to meet with representatives of farmers’ network.
In the afternoon, the Prime Minister will observe the implementation of high-value agriculture by Khokhun Ponyangkham community enterprise, and meet with Khokhun Phu Thai and Khokhun Ponyangkham cattle farmers at Ban Tha Yiam village, Muang district. He will, then, visit indigo dyed fabric shops and meet with local weavers and sellers at KRAM Walking Street before returning to Bangkok.
According to the Government Spokesperson, the visit of the Prime Minister is aimed to follow up on various implementations under the Government’s, especially on poverty eradication and development of people of all ages. In 2022, approx. population of Sakon Nakhon is 1.14 million, out of whom target population under TPMAP accounts for 12,261 people, a decline in number comparing to 2018 (22,922 people). This demonstrates successful mobilization of the policy to reduce the number of TPMAP-targeted population.
วันจันทร์ที่ 14 กุมภาพันธ์ 2565
ไทยพร้อมเป็นเจ้าภาพจัดงานมหกรรมพืชสวนโลกจังหวัดอุดรธานี พ.ศ.2569
ไทยพร้อมเป็นเจ้าภาพจัดงานมหกรรมพืชสวนโลกจังหวัดอุดรธานี พ.ศ.2569
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์อนุญาตให้คณะกรรมการบริหารสมาคมพืชสวนระหว่างประเทศ(AIPH)เข้าพบเพื่อมอบเอกสารประมูลสิทธิ์การขอจัดงานมหกรรมพืชสวนโลกจังหวัดอุดรธานีพ.ศ.2569 (ฉบับจริง)อย่างเป็นทางการต่อนายกสมาคมพืชสวนระหว่างประเทศ(AIPH)โดยมีนายธนาชีรวินิจเลขานุการรัฐมนตรีว่าการกระทรวงเกษตรและสหกรณ์นายสมเกียรติกอไพศาลประธานคณะทำงานรัฐมนตรีว่าการกระทรวงเกษตรและสหกรณ์ดร.ทองเปลวกองจันทร์ปลัดกระทรวงเกษตรและสหกรณ์นายระพีภัทร์จันทรศรีวงศ์รองปลัดกระทรวงเกษตรและสหกรณ์นายจำรัสกังน้อยรองผู้ว่าราชการจังหวัดอุดรธานีนางสาวศิริพรวรกุลดำรงชัยผู้อำนวยการสถาบันวิจัยพืชสวนนายจิรุตถ์อิศรางกูรณอยุธยาผู้อำนวยการสำนักงานส่งเสริมการจัดประชุมและนิทรรศการ(องค์การมหาชน)และดร.วนิดากำเนิดเพ็ชร์ผู้อำนวยการสำนักการเกษตรต่างประเทศสำนักงานปลัดกระทรวงเกษตรและสหกรณ์ตลอดจนหน่วยงานที่เกี่ยวข้องเข้าร่วมณห้องประชุม123กระทรวงเกษตรและสหกรณ์
โอกาสนี้คณะผู้บริหารAIPHได้เชิญรัฐมนตรีว่าการกระทรวงเกษตรและสหกรณ์และผู้บริหารร่วมการประชุมSpring MeetingของAIPHระหว่างวันที่6 – 12มีนาคม2565ณนครดูไบสหรัฐอาหรับเอมิเรตส์เพื่อพิจารณาการจัดงานมหกรรมพืชสวนโลกจังหวัดอุดรธานีพ.ศ. 2569นอกจากนี้ทั้งสองฝ่ายยังได้แลกเปลี่ยนและรับฟังความคิดเห็นและการสนับสนุนการจัดงานมหกรรมพืชสวนโลกจังหวัดอุดรธานีพ.ศ.2569และจังหวัดนครราชสีมาพ.ศ.2572ก่อนที่คณะผู้บริหารAIPHจะเดินทางเข้าตรวจพื้นที่เพื่อประเมินความพร้อมของจังหวัดอุดรธานีระหว่างวันที่13 - 17กุมภาพันธ์2565ในการเสนอประมูลสิทธิ์การจัดงานมหกรรมพืชสวนโลกจังหวัดอุดรธานีพ.ศ. 2569ต่อไป
รัฐมนตรีเกษตรฯกล่าวว่าสำหรับงานมหกรรมพืชสวนโลกเป็นงานที่ยิ่งใหญ่และมีความสำคัญต่อประเทศไทยเป็นอย่างยิ่งประเทศไทยเคยเป็นเจ้าภาพการจัดงานมหกรรมพืชสวนโลกมาแล้วจำนวน2ครั้งครั้งแรกในปีพ.ศ. 2549 (Type A1)ได้รับรางวัลเหรียญทอง(Gold Medal)และครั้งที่2ในปีพ.ศ. 2554 (Type B)ซึ่งประเทศไทยประสบความสำเร็จเป็นอย่างมากในการจัดงานจนเป็นที่ประจักษ์และได้รับความชื่นชมจากหน่วยงานและองค์กรต่างๆทั้งในประเทศและต่างประเทศส่งผลให้ประเทศไทยก้าวขึ้นสู่ความเป็นผู้นำในด้านพืชสวนโลกประเทศหนึ่งในเอเชียเป็นที่รู้จักและยอมรับในระดับสากลนอกจากนี้คณะรัฐมนตรีมีมติเห็นชอบให้ดำเนินการโครงการประมูลสิทธิ์กรอบงบประมาณและผู้มีอำนาจลงนามงานมหกรรมพืชสวนโลกจังหวัดอุดรธานีพ.ศ. 2569 (Type B)และจังหวัดนครราชสีมาพ.ศ. 2572 (Type A1)เมื่อวันที่16พฤศจิกายน2564และวันที่4มกราคม2565
“เป็นโอกาสดีที่ประเทศไทยจะได้แสดงศักยภาพในการจัดงานมหกรรมพืชสวนโลกอีกครั้งหนึ่งโดยประเทศไทยและคณะรัฐมนตรีเห็นชอบในการสนับสนุนการจัดงานมหกรรมพืชสวนโลกจังหวัดอุดรธานีในทุกระดับภายใต้หัวข้อ“วิถีชีวิตสายน้ำและพืชพรรณ” (Diversity of Life : People, Water and Plants)และยืนยันว่าประเทศไทยมีความพร้อมในการจัดงานทุกภาคส่วนที่เกี่ยวข้องพร้อมสนับสนุนซึ่งหากประเทศไทยได้เป็นเจ้าภาพในการจัดงานครั้งนี้จะส่งผลดีต่อทั้งเศรษฐกิจและสังคม”รัฐมนตรีว่าการกระทรวงเกษตรและสหกรณ์กล่าว
วันอังคารที่ 3 พฤษภาคม 2565
พิธีลงนามข้อตกลงระหว่างกรมสรรพสามิตกับผู้ประกอบอุตสาหกรรมรถจักรยานยนต์ BEV รายแรกที่เข้าร่วมมาตรการสนับสนุนการใช้ยานยนต์ไฟฟ้า
ตามมติ ครม.เมื่อวันที่ 15 ก.พ.2565 เห็นชอบมาตรการสนับสนุนการใช้ยานยนต์ไฟฟ้า ประเภทรถยนต์และรถจักรยานยนต์ ตามที่ คกก.นโยบายยานยนต์ไฟฟ้าแห่งชาติเสนอ
นายลวรณ แสงสนิท อธิบดีกรมสรรพสามิต เปิดเผยว่า ตามมติคณะรัฐมนตรีเมื่อวันที่ 15 กุมภาพันธ์ 2565 เห็นชอบมาตรการสนับสนุนการใช้ยานยนต์ไฟฟ้า ประเภทรถยนต์และรถจักรยานยนต์ ตามที่คณะกรรมการนโยบายยานยนต์ไฟฟ้าแห่งชาติเสนอ โดยผู้ประกอบอุตสาหกรรมรถจักรยานยนต์ที่เข้าร่วมมาตรการฯ จะได้สิทธิประโยชน์จากภาษีสรรพสามิตอัตราภาษีตามมูลค่าร้อยละ 1 และเงินอุดหนุนจำนวน 18,000 บาทต่อคัน สำหรับการนำเข้ารถจักรยานยนต์แบบพลังงานไฟฟ้าจากแบตเตอรี่ (Battery Electric Vehicle: BEV) ในปี 2565 - 2566 และผลิตรถจักรยานยนต์ BEV ในปี 2565 – 2568 โดยรถจักรยานยนต์ BEV ที่เข้าร่วมมาตรการฯ ต้องมีคุณสมบัติ ดังนี้
1. ต้องเป็นแบตเตอรี่ประเภทลิเธียมไอออน
2. มีความจุแบตเตอรี่ตั้งแต่ 3 KWh ขึ้นไป หรือมีระยะทางที่วิ่งได้ตั้งแต่ 75 กิโลเมตรต่อการชาร์จหนึ่งครั้ง ตามมาตรฐาน WMTC (World Motorcycle Test Cycle) ตั้งแต่ Class 1 ขึ้นไป
3. ต้องใช้ยางล้อที่เป็นไปตามมาตรฐานผลิตภัณฑ์อุตสาหกรรม มาตรฐานเลขที่ มอก. 2720-2560 (UN Reg.75) หรือที่สูงกว่า (UN Reg.75)
4. ต้องผ่านการทดสอบความปลอดภัยของรถจักรยานยนต์ไฟฟ้าตามมาตรฐานผลิตภัณฑ์ อุตสาหกรรม เลขที่ มอก. 2952-2561 (UN Reg.136) หรือที่สูงกว่า
อธิบดีกรมสรรพสามิตกล่าวต่อว่าในวันนี้ (3 พฤษภาคม 2565) บริษัท เดโก กรีน เอนเนอร์จี จำกัด ผู้ดำเนินธุรกิจประกอบ ผลิตและจำหน่ายรถจักรยานยนต์ BEV ทั้งภายในประเทศและส่งออกได้ลงนามในข้อตกลงกับกรมสรรพสามิตตามมาตรการสนับสนุนการใช้ยานยนต์ไฟฟ้า จึงเป็นผู้ประกอบอุตสาหกรรมรถจักรยานยนต์ BEV รายแรกที่เข้าร่วมมาตรการฯ โดยบริษัทฯ มีความประสงค์ผลิตรถจักรยานยนต์ BEV ในประเทศและขอรับสิทธิจำนวน 8 รุ่น ได้แก่ HANNAH , SOFIA , LUCIANO, SUSU, SUPERACE, DOUBLEACE, G-FIVE, และ TAITAN ทั้งนี้ บริษัทฯ ได้วางแผนที่จะผลิตรถจักรยานยนต์ BEV ในปี 2565 จำนวน 32,000 คัน ปี 2566 จำนวน 38,400 คัน ปี 2567 จำนวน 46,400 คัน และปี 2568 จำนวน 56,000 คัน ตามลำดับ
อธิบดีกรมสรรพสามิตกล่าวทิ้งท้ายว่า จากการที่รัฐบาลมีมาตรการฯ ดังกล่าว ขณะนี้มีผู้ประกอบอุตสาหกรรมและผู้นำเข้ารถยนต์ จำนวน 4 ราย และรถจักรยานยนต์ จำนวน 1 ราย ที่เข้าร่วม ลงนามกับกรมสรรพสามิตแล้ว โดยคาดว่าจะมีผู้สนใจทยอยเข้าร่วมลงนามเพิ่มขึ้นอีกในระยะเวลาอันใกล้นี้ ซึ่งจะส่งผลให้รถยนต์และรถจักรยานยนต์ BEV มีราคาลดลงและสร้างแรงจูงใจให้ผู้บริโภคหันมาใช้ยานยนต์ไฟฟ้าเพิ่มมากขึ้น และช่วยส่งผลดีต่อการลดมลพิษด้านสิ่งแวดล้อมของประเทศ
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 11 กุมภาพันธ์ 2565
นายชยธรรม์ พรหมศร ปลัดกระทรวงคมนาคม ให้ประธานองค์การส่งเสริมการค้าต่างประเทศของญี่ปุ่น กรุงเทพฯ (JETRO Bangkok)
และคณะเข้าพบ เพื่อหารือการพัฒนาโครงสร้างพื้นฐาน ด้านคมนาคมขนส่งของกระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นายชยธรรม์ พรหมศร ปลัดกระทรวงคมนาคม เข้าประชุมหารือกับ Mr. TAKETANI Atsushi ประธานองค์การส่งเสริมการค้าต่างประเทศของญี่ปุ่น กรุงเทพฯ (JETRO Bangkok) พร้อมด้วย Mr. HIDAKA Kazuo ประธานหอการค้าญี่ปุ่น - กรุงเทพฯ (JCCB) และคณะเข้าพบ เกี่ยวกับการพัฒนาโครงสร้างพื้นฐานด้านคมนาคมขนส่งของกระทรวงคมนาคม โดยมี นายปัญญา ชูพานิช ผู้อำนวยการสำนักงานนโยบายและแผนการขนส่งและจราจร และหน่วยงานที่เกี่ยวข้อง เข้าร่วมหารือ ในวันที่ 10 กุมภาพันธ์ 2565 ณ ห้องประชุมกระทรวงคมนาคม
ในการหารือครั้งนี้ ประธาน JETRO ได้รายงานผลการสำรวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยในช่วงครึ่งหลังของปี 2564 (เดือนกรกฎาคม - ธันวาคม) โดยสะท้อนจากค่าดัชนีแนวโน้มเศรษฐกิจในช่วงครึ่งแรกของปี 2565 (ตัวเลขคาดการณ์) ปรับตัวสูงขึ้น จากการที่เอกชนญี่ปุ่นเห็นว่าอุปสงค์ภายในประเทศจะฟื้นตัว ปัญหาการขาดแคลนวัตถุดิบและชิ้นส่วนจะได้รับการแก้ไขตามสถานการณ์การแพร่ระบาดของโรคติดเชื้อไวรัส COVID-19 ที่คลี่คลาย นอกจากนี้ได้เสนอข้อเรียกร้องต่อรัฐบาลไทย โดยเฉพาะการดำเนินมาตรการรองรับผลกระทบจากโรคติดเชื้อไวรัส COVID-19 และการส่งเสริมมาตรการกระตุ้นเศรษฐกิจ (การพัฒนาโครงสร้างพื้นฐานเพื่อการสาธารณูปโภค)
ปลัดกระทรวงคมนาคม ได้กล่าวขอบคุณประธาน JETRO สำหรับรายงานผลสำรวจความคิดเห็นนักลงทุนญี่ปุ่น พร้อมทั้งได้ตอบคำถามให้ความมั่นใจ ผ่านประธาน JETRO ไปยังนักลงทุน ในประเด็นที่นักลงทุนญี่ปุ่นต้องการทราบถึงความต่อเนื่องของกระทรวงคมนาคมในการพัฒนาโครงสร้างพื้นฐานด้านระบบคมนาคมขนส่งว่า ขอยืนยันถึงเป้าหมายของรัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี ซึ่งนายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานในสังกัดกระทรวงคมนาคมร่วมกันพัฒนาปรับปรุงมาตรการต่าง ๆ เพื่อแก้ปัญหาด้านคมนาคมโลจิสติกส์ตามข้อเสนอแนะของภาคเอกชนญี่ปุ่นให้มีความต่อเนื่อง มีผลเป็นรูปธรรม เพื่อสร้างความเชื่อมั่นและรักษาฐานการลงทุนของเอกชนญี่ปุ่นในประเทศไทย ซึ่งกระทรวงคมนาคมได้สานต่อนโยบายการพัฒนาโครงสร้างพื้นฐานทั้งทางถนน ทางราง ทางน้ำ และทางอากาศ เพื่ออำนวยความสะดวกในการเดินทางของประชาชน ทั้งในมิติการเดินทางในเมือง มิติการขนส่งสินค้าระหว่างเมือง และการเชื่อมโยงภูมิภาค ทั้งนี้ เพื่อให้เดินหน้าการพัฒนาระบบคมนาคมเชิงรุก และวางรากฐานการพัฒนาขีดความสามารถด้านการแข่งขันของไทยสู่อนาคต รองรับการเติบโตของเศรษฐกิจ และเพื่อยกระดับคุณภาพชีวิตของประชาชน นอกจากนี้ ทั้งสองฝ่ายได้หารือประเด็นที่อยู่ในความสนใจอื่น ๆ อาทิ แผนการมุ่งสู่สังคมคาร์บอนต่ำของรัฐบาลไทยในภาคคมนาคมขนส่ง และแนวทางการเพิ่มศักยภาพการขนส่งสินค้าทางน้ำและทางรางทดแทนสัดส่วนการขนส่งทางถนน เป็นต้น
วันศุกร์ที่ 20 พฤษภาคม 2565
ผู้ป่วยโควิดไปเลือกตั้งอย่างไร
#สำนักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สำนักงานตำรวจแห่งชาติ
วันพุธที่ 18 สิงหาคม 2564
Thai and Australian PMs agree to strengthen strategic partnership for continuing prosperity
Thai and Australian PMs agree to strengthen strategic partnership for continuing prosperity
August 18, 2021, at 1000hrs, at the Dome Room, Thai Khu Fah Building, Government House, Prime Minister and Defense Minister Gen. Prayut Chan-o-cha had a phone conversation with the Honourable Scott Morrison, Prime Minister of Australiain an opportunity to strengthenstrategic partnership between the two countriesand promote cooperationin the areas of mutual interest at both bilateral, subregional, and regional levels. Government Spokesperson Anucha Burapachaisri disclosed gist of the phone conversation as follows:
The Prime Minister expressed pleasure tohavetalkedwith the Australian Prime Minister again, and congratulatedthe newly-elevated strategic partnershipbetween the two countries through the signing of“Joint Declaration on a Strategic Partnership between the Kingdom of Thailand and Australia”in November 2020. This demonstrates closerelations and cooperation despite the COVID-19 crisis, and laysthe foundation forthetwo countries to explore new opportunitiestogether.
The Australian Prime Ministerexpressed pleasure for thetalk,and affirmed Australia’scommitment tofurtherstrengthen relations with Thailandthroughthe strategic partnership, develop ASEAN-Australia relations toward comprehensive strategic partnershipamidstthecommon challengesthe world is facing, and promote cooperation on the issues ofclimate change, digital transformation, post-COVID-19 situation, and the New Normal travel.
On the COVID-19 situation, the Prime Minister commended Australia for its offer to donate vaccines to other nations underRegional Vaccine Access and Health Security Initiative,QUAD Vaccine Partnership, theGroup of Seven(G7),and ASEAN-Australia frameworks. He also thanked the Australian Government for its financial support($2.8 million)provided to Thailandfor public health purpose, which reflects Australia’s constructive role in promoting human security. The Australian Prime Ministerwas also asked to consideraprompt and suitablemeans ofvaccine cooperation with Thailand, on which he agreed upon in a bid to address the common challenge.
With regard to the Myanmar situation, both partiesagreedthat humanitarian cooperation be prioritized. The Australian Prime Ministersupportedthe implementation under thefive-point consensustoward the tangible outcome.The two Prime Ministers also endorsedthe ASEANspecial envoy to Myanmarto visit the country andcall onall parties concerned to seek a peaceful solution through dialogue via any constructive channel.
The Prime Minister also took the opportunity tocall on Australia to consider allowing Thai students to go back to study in the country at the first opportunity.
วันพุธที่ 29 ธันวาคม 2564
กระทรวงยุติธรรม โดยกรมพินิจและคุ้มครองเด็กและเยาวชน มั่นใจ ศูนย์ฝึกและอบรมฯเอกชน จะช่วยลดจำนวนเยาวชนที่เดินหลงผิดได้เป็นจำนวนมาก
กระทรวงยุติธรรม โดยกรมพินิจและคุ้มครองเด็กและเยาวชน มั่นใจ ศูนย์ฝึกและอบรมฯเอกชน จะช่วยลดจำนวนเยาวชนที่เดินหลงผิดได้เป็นจำนวนมาก ปลื้มผลตอบรับดีหลังจับมือกับ ซีพีออลล์ จัดโครงการฝึกวิชาชีพนำร่องรุ่นที่ 2 แล้ว ตามภารกิจคืนเด็กดีสู่สังคม
พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายลดจำนวนเด็กและเยาวชนที่กระทำผิดซ้ำ และต้องการเพิ่มประสิทธิภาพในการบำบัดแก้ไขฟื้นฟู พัฒนาพฤตินิสัยเด็กและเยาวชนที่พลาดหลงทำผิด รวมไปถึงการคุ้มครองสิทธิ สวัสดิภาพเด็กและเยาวชนขณะเข้าสู่กระบวนการยุติธรรม กรมพินิจฯจึงได้เร่งบูรณาการจับมือกับเครือข่ายภาคเอกชนที่มีศักยภาพความเป็นมืออาชีพ นำเด็กที่มีความพร้อมออกไปพัฒนาปรับเปลี่ยนนิสัย และเสริมสร้างทักษะชีวิตที่จำเป็น ผ่านโครงการนำร่องร่วมกับบริษัท ซีพีออลล์ จำกัด (มหาชน) โดยมีเด็กและเยาวชนรุ่นแรกเข้าฝึกงานกับร้านกาแฟ เบลลินี เบค แอนด์ บริว (Bellinee’s Bake and Brew @DJOP) จำนวน 5 คน ซึ่งทั้งหมดได้รับฝึกทักษะประกอบอาชีพและทักษะชีวิตจนสำเร็จเป็นที่น่าพอใจ ส่วนรุ่น 2 อีก 5 คน นั้นอยู่ระหว่างการเข้ารับการอบรมฝึกฝนเช่นกัน
พ.ต.ท.วรรณพงษ์ เผยอีกว่า การดำเนินโครงการดังกล่าวเป็นจุดเริ่มต้นของแนวทางการตั้งศูนย์ฝึกและอบรมฯเอกชน สถานศึกษา สถานฝึกและอบรม และสถานแนะนําทางจิต ที่จะมีขึ้นในอนาคตซึ่งไม่ได้มีไว้คุมขังอย่างแน่นอน เราทำไว้เพื่อเป็นมาตรการทางเลือกให้กับเยาวชนที่กระทำผิดได้ปรับปรุงและเปลี่ยนนิสัยตนเองกับหน่วยงานที่มีความพร้อม ตามภารกิจคืนเด็กดีสู่สังคมของกรมพินิจฯ ผมมั่นใจว่ากระบวนการทางยุติธรรมที่เราได้ดำเนินการจะช่วยลดการกระทำผิดซ้ำของเด็กลงเรื่อย ๆ ซึ่งเป็นการสร้างสังคมแห่งการให้โอกาสอย่างแท้จริง
วันพฤหัสบดีที่ 18 พฤศจิกายน 2564
กรมการขนส่งทางบกชี้แจง กรณีขับรถแท็กซี่นำรถจอดขวางรถโดยสารประจำทาง สาย 68 แล้วลงจากรถมาทะเลาะวิวาทกับผู้ขับรถโดยสารประจำทาง
...
ตามที่สื่อสังคมออนไลน์ได้เผยแพร่ข่าวกรณีผู้ขับรถแท็กซี่คันหมายเลขทะเบียน ทฬ 4031 กทม. มีพฤติกรรมนำรถจอดขวางรถโดยสารประจำทาง สาย 68 คันหมายเลขทะเบียน 12-0006 กทม. แล้วลงจากรถมาทะเลาะวิวาทกับผู้ขับรถโดยสารประจำทาง นั้น https://fb.watch/9k8GibXpy8
วันนี้ 17 พ.ย.64 เวลา 13.00 น. กรมการขนส่งทางบก โดยกองตรวจการขนส่งทางบก ดำเนินการตรวจสอบข้อเท็จจริงแล้วพบว่า เหตุเกิด เมื่อวันที่ 14 พ.ย.64 เวลา 23.20 น. บริเวณก่อนขึ้นสะพานข้ามแยกปิ่นเกล้า ตรงข้ามห้างสรรพสินค้าพาต้าปิ่นเกล้า ได้เรียกนายสมปอง สิงห์ทอง ผู้ขับรถแท็กซี่ คันหมายเลขทะเบียน ทฬ 4031 กทม. และนายปฐมพร หนูทอง ผู้ขับรถโดยสารประจำทางคันหมายเลขทะเบียน 12-0006 กทม. ดังกล่าว มาสอบสวนข้อเท็จจริงแล้ว โดยผู้ขับรถแท็กซี่ให้การว่าถูกรถโดยสารประจำทางขับปาดหน้าก่อนจึงเกิดอารมณ์โมโหและกระทำพฤติกรรมตามที่ปรากฏในคลิป โดยวัตถุที่นำลงไปด้วยเป็นเหล็กสำหรับเคาะล้อไม่ใช่อาวุธมีดแต่อย่างใด สำหรับผู้ขับรถโดยสารประจำทาง ให้การว่าได้ขับรถปาดหน้ารถแท็กซี่ในระยะกระชั้นชิดเพื่อจะส่งผู้โดยสารที่ป้ายหยุดรถโดยสารประจำทางจริง
ทั้งนี้ กองตรวจการขนส่งทางบกพิจารณาแล้ว เห็นว่า การกระทำดังกล่าวของผู้ขับรถแท็กซี่และผู้ขับรถโดยสารประจำทางเป็นความผิดฐานขับรถประมาทน่าหวาดเสียวอันอาจก่อให้เกิดอันตรายต่อผู้โดยสาร ตามพระราชบัญญัติรถยนต์ พ.ศ.2522 และพระราชบัญญัติการขนส่งทางบก พ.ศ. 2522 จึงได้ดำเนินการลงโทษ ดังนี้
1. เปรียบเทียบปรับผู้ขับรถแท็กซี่ เป็นเงิน 1,000 บาท และเปรียบเทียบปรับผู้ขับรถโดยสารประจำทาง เป็นเงิน 1,000 บาท
2. ส่งผู้ขับรถทั้งสองคนเข้ารับการอบรมเกี่ยวกับมารยาทในการให้บริการผู้โดยสารที่ดีและกฎ ระเบียบที่ถูกต้องในการขับรถ เป็นเวลา 3 ชั่วโมง และกำชับให้ปฏิบัติตามกฎหมายอย่างเคร่งครัด โดยผู้ขับรถทั้งสองคนต่างขอโทษซึ่งกันและกันโดยขอยืนยันว่าในการปฏิบัติหน้าที่จะควบคุมอารมณ์เพื่อไม่ให้เกิดเหตุการณ์เช่นนี้ขึ้นอีก
วันพฤหัสบดีที่ 2 ธันวาคม 2564
สำนักงานปลัดกระทรวงยุติธรรมศึกษาดูงานการดำเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC)
สำนักงานปลัดกระทรวงยุติธรรมศึกษาดูงานการดำเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC)
ในวันพฤหัสบดีที่ ๒ ธันวาคม ๒๕๖๔ เวลา ๐๙.๐๐ น. ณ สำนักงานบังคับคดีแพ่งกรุงเทพมหานคร ๔ กรมบังคับคดี นางอรัญญา ทองน้ำตะโก รองปลัดกระทรวงยุติธรรม นำคณะผู้บริหาร และเจ้าหน้าที่สำนักงานปลัดกระทรวงยุติธรรม ศึกษาดูงานการดำเนินงานตามมาตรฐานการให้บริการของศูนย์ราชการสะดวก (Government Easy Contact Center : GECC) โดยมีนางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี นายอนุชิต เสียงใหญ่ ผู้ตรวจราชการกรม นางสาวนภัสวรรณ สันติสุข ผู้อำนวยการสำนักงานบังคับคดีแพ่งกรุงเทพมหานคร ๔ นางสาวนิรมล สุขวิไล ผู้อำนวยการสำนักงานบังคับคดีแพ่งกรุงเทพมหานคร ๑ และคณะเจ้าหน้าที่จากกรมบังคับคดี ให้การต้อนรับ โอกาสนี้ รองปลัดกระทรวงยุติธรรม ได้แสดงความยินดีกับกรมบังคับคดีที่ผ่านการตรวจประเมินและได้รับการรับรองมาตรฐานการให้บริการของศูนย์ราชการสะดวก ประจำปี พ.ศ. ๒๕๖๔ ในระดับก้าวหน้า
ซึ่งการศึกษาดูงานในครั้งนี้ เป็นการดำเนินงานตามนโยบายและแนวทางของศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในด้านการพัฒนางานบริการสำนักงานปลัดกระทรวงยุติธรรมเพื่อก้าวสู่สำนักงานปลัดกระทรวงยุติธรรม ๔.๐ มิติการยึดประชาชนเป็นศูนย์กลาง (Citizen Centric Government) ด้วยการยกระดับหน่วยงานที่มีงานบริการใกล้ชิดประชาชนทั้งส่วนกลางและส่วนภูมิภาค สู่มาตรฐานการให้บริการศูนย์ราชการสะดวก หรือ GECC เพื่อให้หน่วยงานเกิดการบริการที่มีประสิทธิภาพ มีมาตรฐาน และสร้างความเชื่อมั่นให้แก่ประชาชนที่เดินทางมาขอรับบริการกับหน่วยงานของรัฐ เพื่อนำมาปรับปรุง และจัดทำแผนปฏิบัติการ พัฒนายกระดับประสิทธิภาพงานบริการสู่มาตรฐานศูนย์ราชการสะดวก (GECC) ทั้งในระดับส่วนกลาง และส่วนภูมิภาค โดยกำหนดหน่วยงานนำร่อง ในส่วนกลาง คือ ศูนย์บริการร่วมกระทรวงยุติธรรม สำนักงานกองทุนยุติธรรม และส่วนภูมิภาค คือ สำนักงานยุติธรรมจังหวัด โดยจะนำร่องจำนวน ๔ แห่ง คือ สำนักงานยุติธรรมจังหวัดเชียงใหม่ สำนักงานยุติธรรมจังหวัดนครราชสีมา สำนักงานยุติธรรมจังหวัดพิษณุโลก และสำนักงานยุติธรรมจังหวัดอุดรธานี และจะขยายไปยังสำนักงานยุติธรรมจังหวัดทั่วประเทศต่อไป
รองปลัดกระทรวงยุติธรรม ได้กล่าวว่า ขอให้คณะที่มาศึกษาดูงาน นำความรู้ เทคนิค วิธีการที่ได้รับการถ่ายทอดไปดำเนินการ การได้มาศึกษาดูงานจากหน่วยงานที่ได้รับรางวัลจะทำให้ทุกคนเห็นภาพการดำเนินการที่ชัดเจนมากยิ่งขึ้น พร้อมทั้งนำกลับไป “ปรับปรุง - ปรับใช้ - ปรับเปลี่ยน” การดำเนินงานเพื่อให้สำนักงานปลัดกระทรวงยุติธรรม สามารถดำเนินงานได้ตามมาตรฐานศูนย์ราชการสะดวก และหน่วยงานสามารถทำหน้าที่ให้คำแนะนำ และอำนวยความสะดวกแก่ประชาชนให้เกิดการบริการที่มีประสิทธิภาพ มีมาตรฐานและสร้างความเชื่อมั่นให้แก่ประชาชนที่มาติดต่อราชการได้อย่างแท้จริง
วันพฤหัสบดีที่ 18 สิงหาคม 2565
PM: Govt strives to address people’s bread-and-butter concerns while driving forward economic recovery
PM: Govt strives to address people’s bread-and-butter concerns while driving forward economic recovery
August 16, 2022, at 1320hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha gave a press briefing on the resolutions made by the cabinet as follows:
The cabinet approved the Royal Decree on annual tax reduction for taxis, motor-tricycle taxis (Tuk Tuk), and public motorcycles with an aim to help alleviate the burden of approx. 270,000 registered public vehicle operators who have been impacted by the COVID-19 situation and gasoline price hike. Under the Royal Decree, annual tax for public vehicles in 2023 (October 1, 2022- September 30, 2023) will be reduced by 90% of the normal rates. According to the Prime Minister, the Government has earlier implemented a measure to assist 16,694 people under this group of occupations who are informal labors and not covered by the Thai social security program through subsidy provision of 5,000 Baht each.
The cabinet also approved extension of the Export-Import Bank of Thailand’s EXIM Biz Transformation Loan for another year from ending on July 31, 2022 to ending on June 30, 2023. This is to help liquidate SMEs businesses. It also approved an allocation of 510 million Baht from the Farmers Fund to bolster Thai sea shrimp industry, of which the import volume has seen decreased to only 300,000 tons/year. The allocated budget will be used to acquire production factors, promote business liquidation, and conduct marketing and training, among others. The other approval made is the 5,000-Baht subsidy provided to 2,459 artists over 65 years of age who are not covered by the Thai social security program and have been impacted by the COVID-19 situation, for the total amount of 12 million Baht.
On the flood situation, the Prime Minister has instructed concerned agencies to execute according to the 13 response measures set for the 2022 rainy season, and closely monitor and prepare for possible inundation, especially in the areas near the mountains and along watercourses.
The Prime Minister also mentioned the raise of electrical fee that concerned agencies are working out on the best possible measure which will be in accordance with the law and will not impose great impact and burden over the people and business operators. The Prime Minister also instructed Ministry of Commerce to carefully deliberate requests for an increase of commodity prices. Product prices, if raised, should later be reduced in line with the cost mechanism. It is important that the public and business operators are the least affected. He affirmed that the Government strives to help out all groups of people where possible, taking into account available budget.
วันจันทร์ที่ 5 กรกฎาคม 2564
ศูนย์ติดตามและแก้ไขปัญหาภัยพิบัติด้านการเกษตร เคาะร่างหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน
ศูนย์ติดตามและแก้ไขปัญหาภัยพิบัติด้านการเกษตร เคาะร่างหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน พร้อมเตรียมแผนการป้องกันและบรรเทาสาธารณภัยด้านการเกษตร ในช่วงฤดูฝน ปี 2564
นายสำราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ครั้งที่ 2/2564 วันจันทร์ที่ 5 มิถุนายน 2564 เวลา 10.30 – 12.00 น.ณ ห้องประชุมกระทรวงเกษตรและสหกรณ และในรูปแบบระบบ VDO Conference ด้วยโปรแกรม Zoom Meetings โดยมีผู้บริหารกระทรวงเกษตร และหน่วยงานที่เกี่ยวข้องเข้าร่วม ว่า เนื่องจากสถานการณ์การระบาดของโรคลัมปี - สกิน ในโค และกระบือ ทำให้เกษตรกรผู้เลี้ยงสัตว์ได้รับความเสียหายจากสัตว์ตายเป็นจำนวนมาก ประกอบกับปัจจุบันราคาต้นทุนการเลี้ยงสัตว์เพิ่มสูงขึ้น มีการเลี้ยงเป็นอาชีพมากขึ้น มีการยกระดับมาตรฐานการเลี้ยงให้ดีกว่าเดิม ดังนั้น กรมปศุสัตว์ จึงขอเสนอปรับเกณฑ์การให้ความช่วยเหลือเกษตรกรผู้ประสบภัยพิบัติกรณีฉุกเฉิน ดังนี้ 1. ปรับเกณฑ์จำนวนตัวที่ให้ความช่วยเหลือ 2 รายการ คือโค กระบือ จากรายละไม่เกิน 2 ตัว เป็น รายละไม่เกิน 5 ตัว 2. ปรับราคาอัตราการให้ความช่วยเหลือให้เพิ่มสูงขึ้น โดยที่ประชุมได้เห็นชอบร่าง หลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตร ผู้ประสบภัยพิบัติกรณีฉุกเฉิน พ.ศ. .... และเตรียมเสนอกรมบัญชีกลางพิจารณาต่อไป
นอกจากนี้ ที่ประชุมยังได้เห็นชอบแผนการป้องกันและบรรเทาสาธารณภัยด้านการเกษตร ในช่วงฤดูฝน ปี 2564 ซึ่งกำหนดมาตรการลดความเสี่ยงจากอุทกภัยและฝนทิ้งช่วง ประกอบด้วย คือ 1. การเตรียมความพร้อม การป้องกันและลดผลกระทบ 2. การเผชิญเหตุ และ 3. การฟื้นฟูให้ดีกว่าเดิม โดยขั้นตอนการเตรียมความพร้อมนั้น ให้หน่วยงานต่างๆ เตรียมความพร้อมในขอบข่ายภารกิจของหน่วยงานตนเอง อาทิ ให้กรมชลประทาน ว่างแผนจัดสรรน้ำ กรมการข้าว กำหนดพื้นที่เป้าหมายส่งเสริมการปลูกข่าว กรมชลประทาน กรมพัฒนาที่ดิน สำนักงานการปฏิรูปที่ดินเพื่อเกษตรกรรม เพิ่มและปรับปรุงแหล่งกักเก็บน้ำเดิมที่มีอยู๋ให้พร้อมรองรับปริมาณฝน กรมฝนหลวง จัดตั้งศูนย์ปฏิบัติการฝนหลวง 13 ศูนย์ ฐานเติมสาร 4 ฐาน ช่วงเดือนพฤษภาคม - ตุลาคม 2564 เพื่อเพิ่มปริมาณน้ำฝนให้พื้นที่เกษตรกรรม ในช่วงเริ่มฤดูเพาะปลูกพืชเศรษฐกิจประจำปี เป็นต้น
การเผชิญเหตุ ได้แก่ การบริหารจัดการน้ำ การเร่งระบายน้ำ สนับสนุนเครื่องสูบน้ำ เครื่องผลักดันน้ำ และเครื่องจักรกลอื่นๆ สนับสนุนเสบียงอาหารสัตว์ ดูแลสุขภาพสัตว์สนับสนุนเรือตรวจการและเจ้าหน้าที่ ช่วยเหลือและสื่อสารสถานการณ์กรณีฝนทิ้งช่วงหรือฝนน้อยกว่าค่าปกติ เช่น การปฏิบัติการฝนหลวง สนับสนุนเครื่องสูบน้ำหรือรถบรรทุกน้ำ
การฟื้นฟูให้ดีกว่าเดิม ได้แก่ การสำรวจและประเมินความเสียหาย เพื่อช่วยเหลือตามระเบียบที่เกี่ยวข้อง การจัดหน่วยเคลื่อนที่ เพื่อเยี่ยมเยียนและให้การช่วยเหลือระยะเร่งด่วน การสนับสนุนพันธุ์สัตว์น้ำ และเมล็ดพันธุ์ดีการซ่อมแซมโครงสร้างด้านชลประทาน เครื่องมือและเครื่องจักรกลทางการเกษตร การบำบัดน้ำเสียและปรับปรุงบำรุงดิน การสนับสนุนแหล่งเงินกู้ดอกเบี้ยต่ำ
วันศุกร์ที่ 8 ตุลาคม 2564
ประกาศ ขสมก. ประจำวันที่ 8 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
ประกาศ ขสมก. ประจำวันที่ 8 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
1) พนักงานขับรถโดยสารธรรมดา สาย 206 เพศชาย อายุ 26 ปี
2)​ พนักงานเก็บค่าโดยสารรถปรับอากาศ สาย 132 เพศหญิง อายุ 52 ปี
วันอังคารที่ 13 กรกฎาคม 2564
รมว.วธ. มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี
มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี
วันที่ ๑๓ กรกฎาคม ๒๕๖๔ เวลา ๐๙.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบนโยบายการขับเคลื่อนจังหวัดคุณธรรมภายใต้แผนแม่บทส่งเสริมคุณธรรมแห่งชาติ ฉบับที่ ๑ (พ.ศ. ๒๕๕๙ - ๒๕๖๕) ในพิธีเปิดงานสมัชชาคุณธรรมและตลาดนัดคุณธรรมจังหวัดอุดรธานี ภายใต้แนวคิด “สืบสานวิถีวัฒนธรรมท้องถิ่น สร้างจิตสำนึกที่ดี ส่งเสริมความมีวินัย ใส่ใจประโยชน์ส่วนรวม” พร้อมกับชูป้ายในเชิงสัญลักษณ์เพื่อร่วมประกาศเจตนารมณ์แสดงพลังขับเคลื่อนจังหวัดคุณธรรมอุดรธานีสู่จังหวัดคุณธรรมต้นแบบปีที่ ๒
โดยมีนายวีระ โรจน์พจนรัตน์ ประธานกรรมการศูนย์คุณธรรมฯ กล่าวเปิดงาน นายสยาม ศิริมงคล ผู้ว่าราชการจังหวัดอุดรธานี กล่าวมอบนโยบายการส่งเสริมจังหวัดคุณธรรม “จังหวัดอุดรธานี” นายกองเอกปราโมทย์ ธัญญพืช รองผู้ว่าราชการจังหวัดอุดรธานี กล่าวต้อนรับ รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) บรรยายพิเศษ “การส่งเสริมคุณธรรมวิถีใหม่ สู่การพัฒนาที่ยั่งยืน” และมีสำนักงานวัฒนธรรมจังหวัดอุดรธานีและองค์กรเครือข่ายเข้าร่วม ผ่านระบบการประชุมทางไกลออนไลน์ (Zoom) ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันศุกร์ที่ 19 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 8 จังหวัดประจำวันที่ 19 พฤศจิกายน 2564 เวลา 17.00 น. สัญจรผ่านได้ 12 สายทาง ไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 19 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด รวม 16 สายทาง สัญจรผ่านได้ 12 สายทาง และไม่สามารถสัญจรผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 19 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 8 จังหวัด ได้แก่ พระนครศรีอยุธยา ชัยภูมิ สุรินทร์ มหาสารคาม ร้อยเอ็ด สุพรรณบุรี ตรัง และนครปฐม รวม 16 สายทาง สามารถสัญจรผ่านได้ 12 สายทาง และไม่สามารถสัญจรผ่านได้ 4 สายทาง แบ่งเป็น น้ำท่วมสูง 3 สายทาง (3 แห่ง) ทางขาด โครงสร้างทางชำรุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ำชี ท่านกโง่ อำเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 70 เซนติเมตร (ช่วง กม. ที่ 2+065 - 3+490)
3. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 7+250)
4. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 40 เซนติเมตร (ช่วง กม. ที่ 0+000 - 8+530)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ทีสายด่วนกรมทางหลวงชนบท โทร. 1146